text: [{"text_idx": "#000001", "text": "U\u0301rslit fra\u0301 yvirlitstrolingunum i\u0301 summar"}, {"text_idx": "#000002", "text": "Kvinna d\u00f8md 6 a\u0301ra fongsulsrevsing fyri at smugla kokain"}, {"text_idx": "#000005", "text": "Stong Havstovuna og opna Bankan"}, {"text_idx": "#000006", "text": "A\u0301 ny\u0301ggja\u0301rinum koma reglurnar um bru\u0301ksskyldu a\u0301 fiskir\u00e6ttindi i\u0301 gildi."}, {"text_idx": "#000007", "text": "Sjo\u0301feingislo\u0301gin a\u0301setur, at fyri at kunna avhenda egnar fiskidagar ella egnar a\u0301rskvotur i\u0301 einum fiskia\u0301ri, skal eigari av fiskifari fiskia\u0301ri\u00f0 frammanundan hava bru\u0301kt i\u0301 minsta lagi 60 prosent av tilluta\u00f0u d\u00f8gunum ella kvotuni (60%-reglan)."}, {"text_idx": "#000008", "text": "Hendan reglan f\u00e6r ty\u0301dning fyri avhendingar fra\u0301 og vi\u00f0 fiskia\u0301rinum 2024. Skal eigari av fiskifari avhenda kvotu ella fiskidagar i\u0301 2024, er treyt, at hann hevur bru\u0301kt i\u0301 minsta lagi 60 prosent av kvotuni ella d\u00f8gunum i\u0301 2023. Undantikin bru\u0301kstreytini fyri at avhenda eru kvotur av nor\u00f0havssild, makreli og svartkjafti."}, {"text_idx": "#000009", "text": "Almenna bru\u0301ksskyldan a\u0301 vei\u00f0iloyvi og fiskiloyvi tekur eisini vi\u00f0 a\u0301 ny\u0301ggja\u0301rinum. Sjo\u0301feingislo\u0301gin a\u0301setur, at hevur fiskifar als ikki bru\u0301kt vei\u00f0iloyvi ella a\u0301vi\u0301st fiskiloyvi i\u0301 tvey a\u0301r a\u0301 ra\u00f0, falla loyvini aftur til landi\u00f0. Hetta merkir, at fra\u0301 og vi\u00f0 fiskia\u0301rinum 2025 skal V\u00f8rn a\u0301 hv\u00f8rjum a\u0301ri kanna eftir, um fiskif\u00f8r hava bru\u0301kt vei\u00f0iloyvi ella fiskiloyvi undanfarna tvey a\u0301ra skei\u00f0i\u00f0. Hendan bru\u0301ksskyldan er ikki galdandi fyri u\u0301tro\u0301\u00f0rarba\u0301tar undir 15 tons i\u0301 bo\u0301lki 5."}, {"text_idx": "#000010", "text": "Umframt hesar reglur um bru\u0301ksskyldu kemur a\u0301 ny\u0301ggja\u0301rinum eisini i\u0301 gildi reglan, sum sigur, at hevur fiskifar ikki bru\u0301kt egnar fiskidagar ella egnar kvotur vi\u00f0 meira enn 30 prosentum, fellur munurin millum ta\u00f0, i\u00f0 er bru\u0301kt, og 30 prosent aftur til landi\u00f0. Hendan a\u0301setingin f\u00e6r fyrstu fer\u00f0 ty\u0301dning, ta\u0301 kvotur ella fiskidagar skulu u\u0301tskrivast i\u0301 fiskia\u0301rinum 2024. Ta\u0301 skal V\u00f8rn kanna eftir, um fiskif\u00f8r hava gagnny\u0301tt fiskidagar ella kvotur vi\u00f0 meira enn 30 prosentum i\u0301 2023. Hava tey ikki gj\u00f8rt ta\u00f0, fellur ein partur av d\u00f8gunum ella kvotuni aftur til landi\u00f0."}, {"text_idx": "#000015", "text": "U\u0301rslit fra\u0301 yvirlitstrolingunum i\u0301 summar\nKvinna d\u00f8md 6 a\u0301ra fongsulsrevsing fyri at smugla kokain\nJan Ziskasen er farin fra\u0301 sum samtaksstjo\u0301ri i\u0301 F\u00f8roya Tele, og William Joensen, fi\u0301ggjarstjo\u0301ri, tekur fyribils vi\u00f0 stjo\u0301rastarvinum. Nevndin i\u0301 F\u00f8roya Tele ynskir at seta u\u0301t i\u0301 korti\u00f0 av ny\u0301ggjum, og ti\u0301 ver\u00f0ur ein menningartilgongd sett i\u0301 verk i\u0301 samtakinum.\nA\u0301lit um universitetssju\u0301krahu\u0301s handa\u00f0 landssty\u0301riskvinnuni"}]